open-index/open-wikipedia-markdown huggingface dataset:
Ariana Grande

D**'Ariana Grande-Butera**, gebuer de 26. Juni 1993 zu Boca Raton am Bundesstaat Florida, ass eng US-amerikanesch Sängerin a Schauspillerin.

Si krut zwéi Grammyen, een 2019 an der Kategorie „Best Pop Vocal Album“ fir *Sweetener* an een 2021 an der Kategorie „Best Pop Duo/Group Performance“ fir *Rain On Me* zesumme mat der Lady Gaga.

## Discographie
* Yours Truly (2013)
* My Everything (2014)
* Dangerous Woman (2016)
* Sweetener (2018)
* Thank U, Next (2019)
* Positions (2020)
* Eternal Sunshine (2024)

## Concertstourneeën
* The Listening Sessions (2013)
* The Honeymoon Tour (2015)
* Dangerous Woman Tour (2017)
* Sweetener World Tour (2019)

## Um Spaweck

* Offiziell Websäit 
* D'Ariana Grande bei IMDb
* D'Ariana Grande bei Discogs
Wale fir d'Europäescht Parlament 2014

D**'Wale fir d'Europäescht Parlament 2014** waren déi 8. Direktwal fir d'Europäescht Parlament. Se goufen an de 27 Memberstaate vun der EU tëscht dem 22. a 25. Mee 2014 ofgehalen. Zu Lëtzebuerg waren d'Walen de 25. Mee 2014. Bei dësen Europawale goufen am Ganze 751 Deputéiert gewielt, dovu 6 fir Lëtzebuerg.

Et war déi éischt Wal no dem Traité vu Lissabon an der neier Sëtzverdeelung am Europaparlament.

## Kuckt och
* Wale fir d'Europäescht Parlament 2014 (Lëtzebuerg)
* Lëscht vun de lëtzebuergeschen Europadeputéierten

## Um Spaweck

* https://elections.europa.eu/
Wale fir d'Europäescht Parlament 2019

D**'Wale fir d'Europäescht Parlament 2019** waren déi 9. Direktwal fir d'Europäescht Parlament. Se goufen an den 28 Memberstaate vun der EU tëscht dem 23. a 26. Mee 2019 ofgehalen. Zu Lëtzebuerg waren d'Walen de 26. Mee 2019. Bei dësen Europawale goufen am Ganze 751 Deputéiert gewielt, dovu 6 fir Lëtzebuerg.

Anescht ewéi geplangt ass d'Vereenegt Kinnekräich net virun de Walen aus der Europäescher Unioun ausgetrueden an huet domat d'Walen nach matgemaach. E puer vun den 73 Sëtzer vum Vereenegte Kinnekräich goufen un aner Länner verdeelt, déi meescht awer net. Domat gouf d'Europäescht Parlament op 705 Sëtzer reduzéiert.

## Kuckt och
* Wale fir d'Europäescht Parlament 2019 (Lëtzebuerg)
* Lëscht vun de lëtzebuergeschen Europadeputéierten

## Um Spaweck

* https://elections.europa.eu/
RGTR-Linn 602

D**'RGTR-Linn 602** ass eng interregional Express-Buslinn, déi am Kader vum Régime général des transports routiers (RGTR) am Optrag vum Ministère fir Mobilitéit an ëffentlech Aarbechten op der Streck Lëtzebuerg - Esch/Uelzecht - Däitsch-Oth - Aumetz - Beuvillers - Audun-le-Roman - Trieux - Avril - Val de Briey bedriwwe gëtt.

Wiertes fiert se am Stonnentakt, mat zousätzleche Faarten an de Spëtzestonnen.

## Halten op der Linn
(*D'Nimm vun den Halte si sou uginn, wéi s'am offizielle Fuerplang publizéiert sinn*.)

## Kuckt och
* Lëscht vun den RGTR-Buslinnen

## Um Spaweck

* Tracé vun der Linn op geoportail.lu, der offizieller Plattform fir geographesch Donnéeën a Servicer vun der Administration du cadastre et de la topographie.

All d'Informatioune bezéie sech op de Fuerplang vum 7. Juli 2024
Mëttelsteenzäitlech Griewer bei Reiland

Déi zwee **[[mëttelsteenzäit]]lech Griewer bei [[Reiland]]** si déi bis haut eelst bekannt prehistoresch Griewer zu Lëtzebuerg. Se goufen ënner engem Fielsdaach ( *abri sous roche*) am Mëllerdall, do wou d'Baach Lëschbur an d'Schwaarz Iernz leeft, entdeckt.

Nodeems den Nicolas Thill vun Hiefenech Ausgruewungen an der Géigend vun Éiter gemaach hat, huet hien tëscht 1935 an 1939 Recherchen am Sandsteen um lénksen Uwänner vun der Schwaarzer Iernz gemaach. Wéi hien zesumme mam Epicier Charel Weber (1886-1946) um Fouss vun engem Hang aus Sandstee laanscht dem Lëschbur gegruewen huet, hunn déi zwéin de 7. Oktober 1935 e mënschleche Skelett entdeckt, an e puer Meter dovun ewech, déi verbrannt stierflech Iwwerreschter vun enger zweeter Persoun.

No dëser Entdeckung goufe mat der Hëllef vum Marcel Heuertz, dem deemolegen Direkter vum Naturmusée, anthropologesch Ermëttlungen an d’Weeër geleet. Den 18. Januar 1836 huet eng Delegatioun vun in- an auslännesche Spezialisten d'Plaz vun der Decouverte besicht.

Wéinst dem Lëschbur nieft deem se fonnt goufen, ginn déi déi stierflech Iwwerreschter ë.&nbsp;a. vum Musée mat „Loschbur I“ an „Loschbur II“ (och alt als *Loeschbour* oder *Loschbour* geschriwwen) bezeechent.

## Biller

Loschbur-Mann IMG 4779.jpg
Luxembourg, MNAHA 59620, Loschbour.jpg
Luxembourg, MNAHA 59634, Loschbour.jpg
Luxembourg, MNAHA 59652, Loschbour.jpg


## Literatur
Matthias Paulke, Jean Krier, und Raymond Waringo. *Archäologischer Rundgang durch Luxemburg*. Luxembourg: Centre national de recherches archéologiques, 2019. Print. ISBN 978-2-87985-535-6, S. 72-73

## Kuckt och
* Lëscht vun den Ausgruewungen an archeologesche Plazen zu Lëtzebuerg

## Um Spaweck

* Quell wou net anescht uginn: Informatiounspanneau ''Les sépultures mésolithiques de « Loschbour »'' am MNAHA
Grand Prix de Denain 2022

Déi **63. Editioun vum [[Grand Prix de Denain]]** gouf de 17. Mäerz 2022 gefuer. Se stoung um Kalenner vun den UCI ProSeries 2022 an der Kategorie 1.Pro. Et war déi 2. Kompetitioun fir d'Coupe de France 2022.

## Ekippen

## Generalklassement
Grand Prix de Denain 2023

Déi **64. Editioun vum [[Grand Prix de Denain]]** gouf de 16. Mäerz 2023 gefuer. Se stoung um Kalenner vun den UCI ProSeries 2023 an der Kategorie 1.Pro a war eng vun de Kompetitioune fir d'Coupe de France 2023.

## Ekippen

## Generalklassement
Vuelta a España 2024

D**'Vuelta a España 2024** ass déi 79. Editioun vun Vuelta a España fir Hären op der Strooss. Den Depart war de 17. August zu Lissabon am Portugal an d'Arrivée war den 8. September zu Madrid. Et war deen drëtten a leschte "Groussen Tour" vun der Saison an eng vun de Kompetitioune vum UCI World Tour 2024.

De Sloween Primož Roglič vun der Ekipp Red Bull-Bora-Hansgrohe huet d'Course am Generalklassement gewonnen.
## Etappen

## Klassement
### Generalklassement
Giro d'Italia 2022

Den **Giro d'Italia 2022** ass déi 105. Editioun vum Giro d'Italia. Den Depart war de 6. Mee zu Budapest an Ungarn, an d'Arrivée den 29. Mee 2002 zu Verona. 

Den Australier Jai Hindley vun der Ekipp Bora-Hansgrohe war de Gewënner am Generalklassement.

## Etappen

## Generalklassement

## Um Spaweck
Giro d'Italia 2023

Den **Giro d'Italia 2023** ass déi 106. Editioun vum Giro d'Italia. Den Depart war de 6. Mee zu Fossacesia an d'Arrivée den 28. Mee 2023 zu Roum. 

De Sloween Primož Roglič vun der Ekipp Jumbo-Visma war de Gewënner am Generalklassement.

## Etappen

## Generalklassement

## Um Spaweck
Dayle Haddon

D**'Dayle Haddon**, gebuer de 26. Mee 1948 zu Montreal, a gestuerwen de 27. Dezember 2024 zu Bucks County an New Jersey, war eng kanadesch Schauspillerin.

## Filmographie
### Kino
* 1973: *The World’s Greatest Athlete* - Regie: Robert Scheerer - Haaptacteuren: Tim Conway, Jan-Michael Vincent - (als Jane)
* 1973: *Paperback Hero* - Regie: Peter Pearson - Haaptacteuren: Keir Dullea, Elizabeth Ashley - (als Joanna)
* 1974: *La cugina* - Regie: Aldo Lado - Haaptacteuren: Massimo Ranieri, Christian De Sica - (als Agata)
* 1975: *La città gioca d’azzardo* - Regie: Sergio Martino - Haaptacteuren: Luc Merenda, Enrico Maria Salerno - (als Maria Luisa)
* 1975: *La supplente* - Regie: Guido Leoni - Haaptacteuren: Carmen Villani, Carlo Giuffrè - (als Sonia)
* 1976: *40 gradi all’ombra del lenzuolo* - Episod: *La guardia del corpo* - Regie: Sergio Martino - Haaptacteuren: Marty Feldman, Mimmo Crao - (als Marina)
* 1976: *Spermula* - Regie: Charles Matton - Haaptacteuren: Udo Kier, François Dunoyer - (als Ingrid)
* 1977: *Maschio latino cercasi* - Episod: *L'amnistia* - Regie: Gianni Narzisi - Haaptacteuren: Aldo Maccione
* 1977: *[[Madame Claude (Film 1977)|Madame Claude]]* - Regie: Just Jaeckin - Haaptacteuren: Françoise Fabian, Klaus Kinski - (als Elizabeth)
* 1978: *Le dernier amant romantique* - Regie: Just Jaeckin - Haaptacteuren: Gerard Tybalt, Fernando Rey - (als Elisabeth)
* 1979: *North Dallas Forty* - Regie: Ted Kotcheff - Haaptacteuren: Nick Nolte, Charles Durning - (als Charlotte Caulder)
* 1983: *La crime* - Regie: Philippe Labro - Haaptacteuren: Claude Brasseur, Jean-Claude Brialy - (als Suzy Thomson)
* 1984: *Bedroom Eyes* - Regie: William Fruet - Haaptacteuren: Kip Gilman, Barbara Law - (als Alex)
* 1984: *Les paroles et musique* - Regie: Élie Chouraqui - Haaptacteuren: Catherine Deneuve, Richard Anconina - (als Corinne)
* 1986: *Roses de Matmata* - Regie: José Pinheiro - Haaptacteuren: Jean-Luc Bideau, Tarak Harbi - (als Diane Collins)
* 1989: *Cyborg* - Regie: Albert Pyun - Haaptacteuren: Jean-Claude Van Damme, Deborah Richter - (als Pearl Prophet)
* 1989: *Zwei Frauen* - Regie: Carl Schenkel - Haaptacteuren: Jami Gertz, George Peppard - (als Darlene Meyers)
* 1992: *Unbecoming Age* - Regie: Alfredo Ringel, Deborah Ringel - Haaptacteuren: Diane Salinger, John Calvin - (als Susan)
* 1994: *Bullets Over Broadway* - Regie: Woody Allen - Haaptacteuren: John Cusack, Dianne Wiest
* 1995: *Tilt-A-Whirl* - Regie: Tom Sullivan - Haaptacteuren: Tim Carlson, Jane Clausewicz
* 1995: *[[Fiesta (Film)|Fiesta]] * - Regie: Pierre Boutron - Haaptacteuren: Jean-Louis Trintignant, Grégoire Colin - (als Cecilia Harrington-Forbes)
* 1998: *Celebrity* - Regie: Woody Allen - Haaptacteuren: Kenneth Branagh, Winona Ryder
### Televisioun
* 1986: *The Hitchhiker* - (TV-Serie) - (1 Episod)
* 1987: *Max Headroom* - (TV-Serie) - (1 Episod)
* 1991: *Coup de foudre* - (TV-Serie) - (1 Episod)

## Um Spaweck
Leesbergit

**Leesbergit** (oder **Hydromagnesit**) ass den Numm vun engem Mineral, dat de Chef-Chemiker vun der Brasseurs Schmelz, Louis Blum, entdeckt an den 3. Oktober 1907 nom Franz Leesberg genannt huet.

Seng cheemesch Zesummesetzung ass:
 Mg5(CO3)4(OH)2·4H2O.

## Um Spaweck

* Leesbergit op industrie.lu.
* Hydromagnesit op mineralienatlas.de
Giro d'Italia 2024

Den **Giro d'Italia 2024** war déi 107. Editioun vum Giro d'Italia. Den Depart war de 4. Mee zu Venaria Reale an d'Arrivée de 26. Mee 2024 zu Roum. 

De Sloween Tadej Pogačar vun der Ekipp UAE Team Emirates war de Gewënner am Generalklassement. De Lëtzebuerger Michel Ries (Arkéa-B&B Hotels) koum op déi 25. Plaz.

## Etappen

## Generalklassement

## Um Spaweck
Bob Bertemes

Mat **Bob Bertemes** kënne follgend Persoune gemengt sinn:

* Bob Bertemes (*1993), e lëtzebuergesche Bommstéisser.
* Bob Bertemes (*1994), e lëtzebuergesche Leefer.
Schengen-Raum

De **Schengen-Raum**, och *Schengenraum*, bezeechent ee virum allem d'Communitéit vun deene Staaten an der Europäescher Unioun, déi keng systematesch Persounekontrollen méi hunn. Zollkontrollen, virun allem tëscht de Memberstaate vun der Europäescher Unioun an Drëttstaate, sinn awer weiderhi méiglech. D'Reegele, déi un den Aussen- a Bannegrenzen vum Schengen-Raum gëllen – dozou gehéieren ë.&nbsp;a. stéckprouwenaarteg Persounegrenzkontrollen esouwéi systematesch Persounegrenzkontrollen aus speziellem Ulass – ergi sich net vun de Bestëmmungen iwwert de Schengen-Raum, mä aus enger Veruerdnung vum Schengener Grenzkodex.

## Begrëff
De Begrëff geet op d'Uertschaft Schengen zeréck, well do d'Schengener Ofkommes vun 1985 ënnerschriwwe gouf, mat deem den éischte Schratt fir d'Ewechfalen vun de Bannegrenzkontrollen an Europa gemaach gouf. Dozou koumen d'Schengener Duerchféierungsofkommes vun 1990 an den Iwwergang vum ursprénglech vëlkerkontraktlechen Accord an d'Recht vun der Europäescher Unioun iwwer de sougennante Schengener-Besëtzstand vum 1. Mee 1999.

## Kuckt och
* Schengen
* Schengener Ofkommes
* Europäesch Unioun
* Traité vu Prüm

## Um Spaweck

* Säit um EU-Server ''Europa''
Tania Brugnoni

D**'Tania Brugnoni**, gebuer den 28. Januar 1975 zu Péiteng, ass eng lëtzebuergesch Kuratorin a Restauratrice. Si ass zanter dem 1. Januar 2025 Direktesch vum Nationalmusée fir Archeologie, Geschicht a Konscht.

## Liewen a Karriär
Nom Lycée des arts et métiers (Innenarchitektur an Design) war d'Tania Brugnoni um Istituto per l'Arte e il Restauro zu Florenz wou se Conservatrice-Restauratrice studéiert an 1999 hiren Ofschloss gemaach huet.

Si huet 1999 eng Entreprise fir Konschtkonservéierung gegrënnt a gouf 2002 parallel Kulturattachée vun der Stad Déifferdeng. Vun 2013 bis 2024 war si Directrice vum 1535° Creative Hub. Vu Juli 2021 bis Dezember 2024 war si am Selektiounskommitee vu Kultur lx. Si ass och Member am Verwaltungsrot vum Radio 100,7 (zënter 2016) a vum Conseil international des musées Luxembourg (ICOM) (zënter Januar 2025).

## Literatur
* France Clarinval: "En équilibre." *d'Lëtzebuerger Land*, 17.01.2025. S.18-19 (Portrait).
Vertikalkrees

Am Sënn vun der sphärescher Geometrie ass e **Vertikalkrees** all Grousskrees, dee vertikal um mathemateschen Horizont steet. All déi Kreesser, och „Vertikal“ genannt, ginn duerch den Zenit an den Nadir vum Observatiounspunkt. De Plang, an deem se leien, heescht *Vertikalplang* a si sinn orthogonal zum Horizontplang.

De Vertikalkrees, deen duerch de West- an Ostpunkt geet, heescht „Éischte Vertikal“ an deen, deen duerch den Nord- a Südpunkt leeft, heescht „(Himmels-)Meridian“.

## Kuckt och
* Vertikalkrees (Instrument)
Mandi Safar

**Mandi Safar** („Safar-Bued“) ass eng malaiesch reliéis Zeremonie, déi de leschte Mëttwoch vum zweeten islamesche Mount Safar ofgehale gëtt. Et besteet doran, deen Dag mueres op der Plage zesummen ze bueden oder Waasser ze drénken, dat Seege brénge soll an dat iwwer Koranversen op Pabeier oder klengen Tafele lafe gelooss an dann opgefaange gouf. Dëst Waasser gëtt da Safar-Waasser (*air safar*) genannt. Dëse Brauch, deen a verschiddene Géigenden de Charakter vun engem Volleksfest huet, ass op der malaiescher Hallefinsel, a Singapur an an der Provënz Jambi an op de Riau-Inselen an Indonesien verbreet. A Malaysia a Singapur gouf en allerdéngs 1963 zu enger „onerlaabter Neierung“ erkläert. 

De leschte Mëttwoch vum Mount Safar goufen, resp. ginn an anere Regioune vun der islamescher Welt änlech Fester gefeiert.
Essegkrou

***Den Essegkrou*** ass e lëtzebuergescht Vollekslidd. Den Hannergrond an d'Originne sinn onbekannt.

Mat „Essegkrou“ ass e granzege Bauer gemengt.

Et gëtt Opname vun dësem Lidd, ënner anerem vun Dullemajik (1992), vun Everyday Zulu (2000) a vum Cyberpiper (2007). D'Versioun vun Everyday Zulu war 12 Wochen an den Top 10 vun RTL an hat et op déi zweet Plaz.

## Text

## Um Spaweck
* „Essegkrou“ vum Clanrock op YouTube
* „Essegkrou“ vum Pit Vinandy alias Cyberpiper op YouTube
Ech drénke gier mäi Pättchen

***Ech drénke gier*** ***mäi Pättchen*** ass en Drénklidd iwwer Miseler Wäin am ¾-Takt vum Fernand Wark (Text) a Greg Denis (Musek). Et gouf Ufank Februar 1965 beim Edy Noël ënner der Nummer M 516 publizéiert. Op der B-Säit vum Disk war d'Lidd *Oh wéi gier, oh wéi gier, géng ech bleiwe bei dir, bleiwe bei dir, well du bass mei gudde Stir.*.

D'Lidd gouf zu Lëtzebuerg ganz populär, et gëtt op d'mannst 12 verschidden Opname vun dësem Lidd an et gouf ënner anerem vum Jang Linster (1981), vum Fausti (1982) a vu Cool Feet (2021) opgeholl. Déi interessantst Coverversioun kënnt vun der irescher Band The Dubliners vun 1997.

## Text
Am Lidd, dat an der éischter Persoun geschriwwen ass, geet et drëms, datt den Ech-Erzieler déi laang Traditioun vum Wäibau *"bei ons"* (also zu Lëtzebuerg) ernimmt, sou wéi och vun anerem alkoholesche Gedrénks (*"Brantewäin a Béier"*).

De Refrain, deen zweemol widderholl gëtt, lueft de Wäi vun der Musel (*"onse Miselerwéngchen"*) als *"Härgottsmedezin"*, déi ee gär am Stammlokal, doheem, *"an och beim Kättchen"* drénkt.

An der zweeter Stroph gëtt de Konsum vu Wäin als Léisung propagéiert, fir wann een emol Suergen am Stot hätt: Da wier ee beim Wiert gebuergen, do géif een *"net geplot"*.

## Um Spaweck
* „Ech drénke gier mäi Pättchen“ Original vum Fernand Wark op YouTube
* „Ech drénke gär mäi Pättchen“ The Dubliners-Cover op YouTube
Le comte de Monte-Cristo (Film 2024)

**Le comte de Monte-Cristo** ass e franséische Film vum Alexandre de La Patellière a vum Matthieu Delaporte aus dem Joer 2024 mam Pierre Niney a mat der Anaïs Demoustier an den Haaptrollen nom  Roman *Le comte de Monte Cristo* vum Alexandre Dumas (Papp).

## Ëm wat geet et am Film?
Den Edmond Dantès gëtt onschëlleg zu enger Prisongsstrof verurteelt. Hie kann awer aus dem Prisong ausbriechen an hie rächt sech u senge Feinden.

## Um Spaweck
My Old Lady

**My Old Lady** ass en US-amerikanesch-brittesch-franséische Film vum Israel Horovitz aus dem Joer 2014 mam Kevin Kline a mat der Maggie Smith an den Haaptrollen no engem Theaterstéck vum Israel Horovitz. 

## Ëm wat geet et am Film?
De Mathias Gold, en amerikanesche Schrëftsteller reest mat sengem  leschte Geld op Paräis fir do dat vu sengem Papp geierft Haus ze verkafen. An deem Haus wunnt awer nach eng Fra vun 92 Joer déi bis zu hirem Doud am Haus wunne kann...

## Um Spaweck
Songwriter

E **Songwriter**, heiansdo och **Lidderschreiwer**, ass eng Persoun, déi Musekskompositiounen erstellt oder Liddertexter schreift, oder béides, an dat haaptsächlech am Beräich vun der Pop a Rockmusek. Den Auteur vun der Musik vun engem Lidd kann als Komponist bezeechent ginn, obwuel dee Begrëff éischter am klassesche Museksgenre a bei der Filmmusek gebraucht gëtt. E Songwriter, deen haaptsächlech d'Texter fir e Lidd schreift, gëtt als **Texter** bezeechent.

D'Schreiwe vu Lidder kann eng Tätegkeet sinn, bei där d'Aufgaben op méi Persoune verdeelt ginn. Beispillsweis kann e Songwriter, dee sech beim Schreiwe vun Texter ervirdeet, mat engem Songwriter schaffen, deen d'Aufgab huet, originell Melodien ze kreéieren. 

Songwriter schaffe meeschtens selbststänneg. Si verdéngen hir Sue mat Optragshonorairen an den Tantieme vun de Verwertungsgesellschaften (Auteursrecht).

De Begrëff **Liddermécher**, oder *Liedermacher* op Däitsch, gëtt am däitschsproochegem Raum gebraucht fir Sänger, déi hir Musek an Texter haaptsächlech selwer geschriwwen oder originär beschafft hunn. Beispiller heivir sinn de Reinhard Mey an de Wolf Biermann. International gëtt dofir éischter de Begrëff **[[Singer-Songwriter]]** benotzt.

## Um Spaweck
La pièce rapportée

**La pièce rapportée** ass e franséische Film vum Antonin Peretjatko aus dem Joer 2020 mat der Anaïs Demoustier a mat der Josiane Balasko an den Haaptrollen no engem Roman vum Noëlle Renaude.

## Ëm wat geet et am Film?

## Um Spaweck
Réimesche Steebroch Kaasselt

De **Réimesche Steebroch Kaasselt** ass eng Fielsformatioun am Flouer „Weislaechen“ bei Heeschbreg an der Gemeng Bech.

Ënnerzeg vum Sandsteeplateau *Kaasselt* sinn op enger Längt vun ongeféier 130 Meter Spueren ze gesinn, wou an der Réimerzäit Steng ofgebaut goufen. D'Konture vun de Sandsteebléck, déi ofgebaut goufen, sinn op der Fielswand gutt z'erkennen. Heiansdo sinn nach Schroutgriew ( *Schrotgraben*) ze gesinn, mat deenen déi eenzel Bléck op dräi Säite fräigeluecht goufen, fir se dann op der véierter Säit mat Käiler komplett vum Fiels ze trennen. 

Déi éischt kuerz Beschreiwung vun dësem Steebroch geet op d'1940er Joren zeréck. 

Net wäit vum Steebroch ewech, um Bord vum haitege Bësch, gouf 2016 am Kader vun enger geophysikalescher Prospektioun, e klengt réimescht Gebai entdeckt, dat wuel d'Ateliersgebai vun dësem Steebroch war.

## Accès
An nërdlechen Ausgang vun Heeschbreg hëlt een, ënnerzeg vun der Heeschbreger Kapell, de macadamiséierte Wee bis an den Dall vun der Häerdbaach (ca. 250&nbsp;m.), wou een dann no riets an de Bëschwee dréint. Vun hei u geet een der Beschëlderung vum Auto-pédestre N°&nbsp;2 no. No ronn 320&nbsp;m. verléisst een de breede Wee a klëmmt den Hiwwel erop; de Wanderwee leeft um Fouss vun engem grousse Sandsteeplateau, deem seng Fielswänn bis op 35 Meter iwwer den Däller eropginn.

No weideren 900&nbsp;m. spléckt sech de Wee: et kann een entweeder nees erof a Richtung vum Dall goen an dann zeréck op den Ausgangspunkt oder um Tracé vum Auto-pédestre bleiwen, fir bei déi gallo-réimesch Befestegungsanlag ze kommen.

## Kuckt och
* Gallo-réimesch Befestegungsanlag Kaasselt
* Lëscht vun den Ausgruewungen an archeologesche Plazen zu Lëtzebuerg

## Literatur
* Matthias Paulke, Jean Krier, und Raymond Waringo. *Archäologischer Rundgang durch Luxemburg*. Luxembourg: Centre national de recherches archéologiques, 2019. Print. ISBN 978-2-87985-535-6, S. 78-79.
* Matthias Paulke, *Ein römischer Steinbruch bei Hersberg (Gemeinde Bech)*. Archaeologia luxemburgensis : bulletin du Centre national de recherche archéologique. N. p., 2015. Print, S. 114-122
* Reinhard Schindler, und Karl-Heinz Koch. *Vor- und frühgeschichtliche Burgwälle des Grossherzogtums Luxemburg*. Mainz am Rhein: Ph.v. Zabern, 1977. Print.

## Um Spaweck
Frënn vum Uespelter Schlass

D**'Frënn vum Uespelter Schlass** (fr.: *Amis du château d'Aspelt*) ass eng lëtzebuergesch Vereenegung ouni Gewënnzweck, déi sech zum Zil gesat huet, sech fir d'Uespelter Schlass a seng Annexen anzesetzen, fir et z'erhalen an d'Promotioun vum Schlass no baussen ze maachen.

Si gouf 2010 gegrënnt an huet hire Sëtz zu Uespelt.

D'Vereenegung ass zënter Abrëll 2022 Member bei der Lëtzebuerger Denkmalschutzfederatioun.

## Um Spaweck
* Offiziell Websäit 
* Statuten op chateau-aspelt.lu
Amis du Prieuré d'Useldange

D**'Frënn vum Useldinger Priorat** (: *Les amis du prieuré d'Useldange*) ass eng lëtzebuergesch Vereenegung ouni Gewënnzweck, déi sech zum Zil gesat huet, sech fir d'Bauierwen an der Gemeng Useldeng anzesetzen a besonnesch fir d'Erhalen an d'Erfuersche vum ale Benediktinerpriorat aus dem 12. Joerhonnert. Donieft bekëmmert sech d'Vereenegung awer och ëm d'Opschaffe vun der räicher Geschicht vun der Gemeng Useldeng an hiren Archiven.

Si gouf de 15. Juli 2020 gegrënnt an huet hire Sëtz zu Iewerleng.

D'Vereenegung ass Member bei der Lëtzebuerger Denkmalschutzfederatioun.

## Um Spaweck
* Amis du prieure.lu
Raoul Roos

De **Raoul Roos** ass e lëtzebuergesche Radios- a Fernseesmoderateur.

Hie war am Stater Jongelycée an huet duerno um Institut supérieur de l'économie (ISEC) studéiert. 

2008 huet hien ugefaange bei RTL ze schaffen, wou hien eng Rei Emissiounen animéiert, dorënner *De Magazin* a *Picco Bello* op RTL Télé Lëtzebuerg.
Biergerinitiativ Gemeng Kielen

D**'Biergerinitiativ Gemeng Kielen** ass eng lëtzebuergesch Vereenegung ouni Gewënnzweck, déi sech zum Zil gesat huet, sech fir d'Bauierwen an den Naturschutz an der Gemeng Kielen anzesetzen a fir et z'erhalen an d'Liewensqualitéit an der Gemeng allgemeng ze fërderen.

Si gouf 2017 gegrënnt an huet hire Sëtz zu Nouspelt. Si ass d'Nofollgerin vun der *Biergerinitiativ de la Commune de Kehlen, Eist duerf soll liewen*, déi de 4. September 1984 gegrënnt an 2020 opgeléist gouf.

D'Biergerinitiativ ass ee vun de Grënnungsmembere vun der Lëtzebuerger Denkmalschutzfederatioun.

## Um Spaweck
* Initiative kämpft für die Erhaltung alter Bauernhäuser
* Nospelt Abrisspläne
* Nouspelter Haus ''A Liewen'' erhëtzt Gemidder
* Die Krux mit dem Schutz
* Kehlen Charme in Gefahr
* Kehlen und der Schutz alter Häuser 
* Die Gemeinde Kehlen und ihr schweres Problem
* Das Gesetz fehlt immer noch
* Sou kënne mer net weiderfueren
* Petitioun
* Lieserbréif vum President vun der Biergerinitiativ
* Schwéiertransporter suerge fir Knascht, Stëbs an Onzefriddenheet zu Kielen
* Fehlplanungen und bewusste Irrführung 
* Aménagement du territoire et milieu rural
* Die Westtangente, ein Trauerspiel
* D'Biergerinitiativ huet am Kader vum wëssentschaftlechen Bauierweninventar matgewierkt 
* Baudenkmäler in der Gemeinde Kehlen
* https://viewer.eluxemburgensia.lu/ark:70795/6c2b65d518/pages/6/articles/DIVL299?search=Biergerinitiativ+Kehlen+Eist+Duerf+soll+liewen Komiteesmemberen Biergerinitiativ Eist Duerf soll liewen asbl 1986
* https://viewer.eluxemburgensia.lu/ark:70795/f49nv58x01/pages/29/articles/DIVL2362?search=Biergerinitiativ+Kehlen+Eist+Duerf+soll+liewen Komiteesmemberen Biergerinitiativ Eist Duerf soll liewen asbl 1992
Loïc Juchem

De **Loïc Juchem**, gebuer 1999, ass e lëtzebuergesche Radios- a Fernseesmoderateur.

Hien huet 2020 seng Première am Lycée Nic-Biever gemaach an huet duerno tëscht 2020 an 2024 e Studium als Schoulmeeschter op der Universitéit Lëtzebuerg zum Ofschloss gefouert.

Mat dräizéng Joer huet hie sech gemellt fir Speaker um Lokalradio Radio Belle Vallée ze ginn an huet dat e puer Joer gemaach. Mat 16 Joer krut hie fir d'éischt e Vakanzenjob bei RTL. Ëm déi selwecht Zäit huet hien eng eege Sendung um klenge Privatfernseesender apart TV moderéiert.

Bei RTL schafft huet hien als Freelancer geschafft, ass awer zanter 2025 fest agestallt a presentéiert op der Tëlee ënner anerem d'Meteo, Informatiounen iwwer de Luxembourg Song Contest an den Eurovision Song Contest. Zesumme mam Raoul Roos moderéiert hien zanter 2024 de Lëtzebuerger ESC -Virentscheed, de Luxembourg Song Contest an der Rockhal. Eng Emissioun déi live op RTL diffuséiert gëtt.

Hie mécht vill Liveschaltunge vun Evenementer, haptsächlech fir d'Emissioun "De Magazin" op RTL. Nieft senger Aarbecht op der Tëlee ass hien als Radiosmoderator beim Sender aktiv a moderéiert vill verschidde Sendungen am Programm, dorënner d'Sendung "Am Takt" Méindes Owes, do geet et ëm Musek aus dem Grand-Duché oder d'Emissioun "De Wecker" Samschdes Moies. 

Hie moderéiert awer och nach aner Evenementer baussent RTL.[2] Hien huet beispillsweis d'Ouverture vun Esch2022 präsentéiert. 

rtlplay.lu, Inteam mam Loïc Juchem
Weird Al Yankovic

Den **Alfred Matthew Yankovic**, genannt **Weird Al Yankovic**, gebuer den 23. Oktober 1959 zu Downey a Kalifornien, ass en US-amerikanesche Stand-Up-Komiker a Schauspiller. 

Hien ass zanter dem Enn vun den 1970er Jore bekannt fir seng Lidder, déi dacks Parodië sinn op bekannt  Pop- a Rock-Stécker (wéi z. B. *Eat it*, wou en den Uz mam Michael Jackson sengem *Beat it* mécht).
## Filmographie

## Um Spaweck

* De Weird Al Yankovic op IMDb
Apart TV

**apart TV** ass e Lëtzebuerger Televisiounsprogramm, deen de 15. Januar 2015 op Sendung gaangen ass.

## Geschicht a Contenu
Am Abrëll 2014 huet de Regierungsrot der Produktiounfirma Pro Sound & Media vun de Bridder Sam a Steve Nilles vu Betteng op der Mess eng Konzessioun accordéiert. Si hate virdru scho Contenu produzéiert, ënner anerem "Jeunesse TV" an "Déifferdeng 03 Channel".

Ufanks gouf de Programm tëscht 18:00 an 23:00 diffuséiert a war just fir d'Cliente vun der Post iwwer där hire Service "Post TV" verfügbar. Zënterhier kréien en och d'Cliente vun Eltrona. Éischt Programmer waren d'Kannersendung mam "Noémie an dem Poppentheater Hoplabum" a Concerte vun der UGDA. Donieft gouf et vill Publicitéit; och méi kleng Geschäftsleit a Privatleit kënne sech Sendezäit op apart TV kafen. De Jérôme Beck hat 2015 mat der Emissioun *Beam Me Up!* e Comeback an d'lëtzebuergesch Fernseezeen.

Och eng Rei Gemenge weisen um Kanal eege Sendungen, dorënner d'Gemengen Dikrech a Stengefort.

Zënter 2017 ass apart TV Televisiounspartner vun der Fédération luxembourgeoise de handball an iwwerdréit wichteg Matcher. 2024 goufe fir d'éischt och Matcher vun der FLF iwwerdroen.

## Um Spaweck
* www.apart-tv.lu
Péiteng on Air

***Péiteng on Air*** (och alt: ***Radio POA***) ass e lokale Radiosender zu Lëtzebuerg, dee vun der Asbl Radio-Tele Gemeng Péiteng bedriwwe gëtt.

E sent zanter 2018 op der UKW-Frequenz 102,2 MHz an ass am Südweste vum Land an am noe belschen a franséische Grenzgebitt z'empfänken.

De Sender gouf vum Roland Breyer, André Weber (DJ Käptn Ända) an Alain Krecké gegrënnt. De Studio war ufanks an engem Nieweraum vun engem Bistro, zanter 2020 ass en an engem Gebai zu Rolleng, an deem virdrun déi Neiapostoulesch Kierch e Versammlungsraum hat, an deen ewell de Radiosbedreiwer fir e symboleschen Euro vun der Gemeng Péiteng verlount gëtt. Et besti Pläng, zesumme mat engem *Musée du son* an en aalt Gebai ze plënneren, dat d'Gemeng am Gaang ass, ze restauréieren.

De Radio spillt virun allem Musek; et gëtt eng bis dräi Live-Sendungen den Dag. E gëtt vun enger Ekipp vu 16 benevollen Animateuren an enger Sekretärin bedriwwen. E sent wiertes vu mueres 10 bis owes 22 Auer; de Weekend iwwer just bis 18.30, resp. 17 Auer .

## Kuckt och
* Lëscht vun de Radiosenderen zu Lëtzebuerg

## Um Spaweck
* peitengonair.lu
Konstantinos Simitis

De **Konstantinos** ("**Kostas**") **Simitis** (Griichesch: Κωνσταντίνος Σημίτης), gebuer den 23. Juni 1936 zu Piräus, a gestuerwen de 5. Januar 2025 war e griichesche Politiker (PASOK). Hie war vum 22. Januar 1996 bis den 10. Mäerz 2004 Ministerpresident vun der Republik Griicheland.

## Liewen a Karriär
De Konstantinos Simitis huet Droit an Ekonomie op der Universitéit Marburg (1954–1959) studéiert, a gouf do 1959 promovéiert. 1961 bis 1963 huet hie weider op der London School of Economics and Political Science studéiert. Vun 1971 u war hien Dozent op der Universitéit Konstanz a vun 1971 bis 1975 *Ordentlicher Professor* fir Handelsrecht an Zivilrecht op der Universitéit Gießen. 1977 gouf hie Professer op der politikwëssenschaftlecher Panteion-Universitéit Athen. Vun 1961 u war de Simitis och Affekot beim Areopag, dem ieweschte Geriichtshaff zu Athen.

De Simitis huet sech aktiv an der Resistenz géint d'Militärdiktatur engagéiert a war Member vum Nationale Conseil vun der *Panhellenescher Befreiungsbeweegung* (PAK). Duerch säin Exil an Däitschland (1969–1974) konnt en net festgeholl ginn. Hie war 1974 Grënnungsmember vun der Panhellenescher Sozialistescher Beweegung (PASOK, a Member vum Presidium vun der Partei. Zanter 1985 war hien Deputéierte vun der PASOK fir de Waldistrikt Piräus. Hie eng zéng Joer laang Minister, ë.&nbsp;a. fir Erzéiung, Ekonomie, Handel, Industrie a fir Landwirtschaft.

Den 22. Januar 1996 gouf de Simitis dem Parteigrënner Andreas Papandreou säin Nofollger als Ministerpresident.

Den 8. Februar 2004, kuerz virun de Parlamentswalen ass de Simitis als Premierminister zeréckgetrueden, fir e Generatiounewiessel anzelauden. De Giorgos Papandreou gouf säin Nofollger als Parteipresident a war Spëtzekandidat bei de Walen, huet déi awer géint d'Partei Nea Dimokratia mam Spëtzekandidat Kostas Karamanlis verluer.

## Um Spaweck
Country Radio Gilsdorf

***Country Radio Gilsdorf*** (**CRG**) ass e lokale Radiosender zu Lëtzebuerg, dee vun enger Asbl mam selwechten Numm bedriwwe gëtt.

E sent zanter 2018, ufanks op der UKW-Frequenz 94,7 , haut op 103,9&nbsp;MHz, an ass am Norde vum Land an engem Streech tëscht Miersch, Jonglënster a Wäisswampech, z'emfänken.

De Sender gouf vum Frank Schuller zesumme mat zwéin Anere gegrënnt. De Studio war ufanks an engem Gaardenhaischen zu Gilsdref. Haut ass en zu Brouderbuer, och an der Gemeng Bettenduerf.

De Radio spillt, wéi den Numm et noleet, virun allem Countrymusek, ma och Bluegrass, Rock'n'Roll a Blues. Geleeëntlech gi ganz Sendungen aus den USA oder aus Kanada iwwerholl. E sent vu mueres 10 bis owes 10 Auer .

## Kuckt och
* Lëscht vun de Radiosenderen zu Lëtzebuerg

## Um Spaweck
* countryradio.lu
R.O.M.

**R.O.M** (**Radio Organisation Medernach**) ass e lokale Radiosender zu Lëtzebuerg.

E sent zanter 1993, ufanks op der UKW-Frequenz 106,5 , zanter 2016 op 101,5 MHz, an ass am Ärenzdall bis erop an dat südlecht Éislek z'empfänken.

R.O.M. gëtt vun enger 15 Benevolle bedriwwen, woubäi nach aner punktuell Hëllefe kommen. E versteet sech als Lien tëscht Bierger, Veräiner an Institutiounen.

E sent ronderëm d'Auer 24 Stonnen op 24. De Museksprogramm ass breet gefächert; am Textprogramm ginn och alt Podcasten zu Theeme wéi Gesondheet, Ekonomie, Wëssenschaft oder Autotester ausgestraalt. Nieft lokalen Informatiounen, absënns owes tëscht 6 an 11 Auer, gëtt et och all Stonn international Noriichten, déi op Englesch sinn a vun enger Agence iwwerholl ginn.

## Kuckt och
* Lëscht vun de Radiosenderen zu Lëtzebuerg

## Um Spaweck
* rom.lu
Kamp (Homonymie)

Mat **Kamp** kann ë.&nbsp;a. gemengt sinn:

* Kamp: Geschier fir Hoer oder stréiegt Material ze kämmen;
* Kamp (Bierg): eng Rei vu Sommeten an enger Biergketten;
* Kamp (Floss): Zoufloss vun der Donau an Éisträich;
* Kamp (Hong): fleescheg Hautläppercher um Kapp vu Vullen;
*(1965) van de Kamp: Asteroid an der Haaptceinture.

**Kamp** ass de Familljennumm vun ë.&nbsp;a. follgende Leit:

* Alexander Kamp: (*1993), dänesche Vëlossportler;
* Alexandra Kamp (*1966): däitsch Schauspillerin a Mannequin;
* Harry van der Kamp (*1947): hollännesche Sänger (Bassbariton);
* Laura van der Kamp: (*1992): hollännesch Vëlossportlerin
* Peter van de Kamp (1901–1995): hollännesch-US-amerikaneschen Astronom.

**Kamp** ass den Numm vun ë.&nbsp;a. follgenden Uertschaften:

* Kamp (Nuth), Uertschaft an der Gemeng Nuth (Holland);
* Kamp (Bergisch Gladbach), Uertsdeel vun der Gemeng Bergisch Gladbach an Nordrhein-Westfalen (Däitschland);
* Kamp (Bugewitz), Uertsdeel vun der Gemeng Bugewitz a Mecklenburg-Vorpommern (Däitschland);
* Kamp-Lintfort, Stad an Nordrhein-Westfalen (Däitschland).
Biergerpartei Lëtzebuerg

D**'Biergerpartei Lëtzebuerg** (**BL**) ass eng lëtzebuergesch politesch Partei, déi gegrënnt gouf, fir sech fir eng gerecht a sozial Zukunft, eng Moderniséierung vum Transport, an eng effizient Gesondheetspolitik anzesetzen.

D'Partei ass op enger biergerlecher a patriotescher Basis opgebaut an engagéiert sech dofir, datt d'Interesse vun den Awunner vu Lëtzebuerg an engem demokratesche Kader vertruede ginn.

## Geschicht
D'Partei gouf de 15. Abrëll 2024 vum Steve Schmitz, engem fréiere Member vun der ADR an der Liberté - Fräiheet gegrënnt, dee President vun der Biergerpartei ass. Matgrënner waren den Camille Wagener (mëttlerweil ausgetrueden) an de Marcel Bernardy (Generalkeesjee). D'Partei gouf aus der Initiativ gegrënnt, fir eng nei, nohalteg politesch Stëmm an der nationaler Politik opzebauen.

Si huet bis ewell  bei kenge Wale kandidéiert.

## Struktur an Organisatioun
D'Partei besteet aus engem zentralen Nationalkomitee, enger Jugendorganisatioun (*Jonk Biergerpartei*), an engagéierte Memberen aus alle Beräicher vum Land wéi z.&nbsp;B. den Nord- an de Südkommitee. Anerer, am Osten an Zentrum, sinn nach am Opbau.

## Um Spaweck
* Internetoptrëtt vun der Biergerpartei
Melody Funck

D**'Melody Funck**, gebuer zu Lëtzebuerg, ass eng vun den erfollegräichste lëtzebuergeschen Influencerinnen, déi haaptsechläch Fashion thematiséiert.

## Liewen

Si ass d'Meedche vun enger Franséisin an engem Lëtzebuerger an zu Monnerech opgewuess. Si huet hire Lycée am Stater Kolléisch gemaach. 2016 war si eng vun de Kandidatinne bei der Wal fir d'Miss Lëtzebuerg. 2017 huet si bei der Emissioun *Generation Art* op RTL Télé Lëtzebuerg matgemaach. Bei RTL huet si och duerno e Stage gemaach an do ënner anerem als "Coach" bei der Sendung *Famillenduell* geschafft, wou si d'Participanten encadréiert huet.

No hirer Schoul zu Lëtzebuerg huet d'Melody Funck Grafikdesign zu Paräis studéiert. Duerno huet si e Master am Management vu Luxusmarken zu Mailand gemaach, wou si och op der Fashion Week gelant ass an do fir déi australesch Websäit *Melbourne My Style* Fotoe gemaach huet. 2019 huet si déi kuerzlieweg engleschsproocheg Online-Zäitschrëft *SNOB* lancéiert. 

Nodeems se nees zu Lëtzebuerg war, huet d'Melody Funck ugefaangen als Grafikerin ze schaffen. Am September 2020 huet si en éischte Video op TikTok gepost, deen 100.000-mol gekuckt gouf. Déi éischt Videoe waren nach op Englesch, duerno huet si op Franséisch gewiesselt, fir e méi grousse Public an der Regioun ze fannen. E puer Méint méi spéit hat si schonn honnertdausende vu Follower. D'Melody Funck stellt sech dacks als *La fille aux robes* vir, well si vill sougenannt "Unboxing"-Videoen eropluet, bei deene si Kleeder auspaakt an uprobéiert, déi si am Viraus online bestallt huet. 

Am Januar 2024 war si eng vun de véier Co-Moderatore vun der éischter Editioun um Luxembourg Song Contest.

Am Januar 2025 hat si iwwer 855.000 Followers op TikTok, 268.000 op Instagram an 161.000 op YouTube. Si gëtt vun der lëtzebuergescher Marketingsagence Brune vertrueden.
Pereslawl-Salesski

**Pereslawl-Salesski** (russesch: Переславль-Залесский) ass eng Stad an der Oblast Jaroslawl, a Russland. Ursprénglech (bis an d'15. Joerhonnert) gouf d'Uertschaft Pereslawl genannt. D'Stad läit um Uwänner vum Pleschtschejewo-Séi, op der Mëndung vum Floss Trubesch.

Et ass eng vun den eelsten a bescht erhalene Stied an Zentralrussland a gehéiert zum sougenannte Gëllene Rank vun historesche Stied nordëstlech vu Moskau.

## Kuckeswäertes
Pereslawl-Salesski ass eng touristesch villbesicht Stad. Kuckeswäert sinn ë.&nbsp;a.:

* Transfiguratiouns- oder Spaso-Preobrajenski-Kathedral (1152 - 1157)
* Péiterskierch (1585)
* Troitse-Danilow-Klouschter (16. - 18. Joerhonnert)
* Nikitski Klouschter (16. - 19. Joerhonnert)
* Feodorovski Klouschter (16. - 19. Joerhonnert)
* Goritski Klouschter (17. - 18. Joerhonnert)

## Um Spaweck

*Pereslavl'-Zalesskij (Yaroslavl Oblast, Russia) - Population Statistics, Charts, Map, Location, Weather and Web Information
*Sights of Pereslavl-Zalessky | Rusmania
Influencer

En **Influencer** oder eng **Influencerin** (vum engleschen *to influence* „beaflossen“) ass eng Persoun, déi duerch Contenu an de soziale Medien, zum Beispill a Form vu Fotoen oder Videoen, eng Online-Presenz opbaut, andeem se déi direkt Interaktioun mam Public notzt, fir Authentizitéit, Fachwëssen oder Attraktivitéit ze etabléieren. Si hieft sech vun den traditionelle Prominenten of, an deem se hir Notorietéit eleng online opbaut.

Influencer benotzen hir staark Presenz an dacks och hiert Ausgesinn fir Produkter, Zerwisser oder e Liewensstil ze promouvéieren. Marketing mat Influencer gëtt och als Influencer-Marketing bezeechent. Zu den Aarte vun Influencer zielen Mouden-Influencer a Rees-Influencer. Si kënne mat enger bestëmmter Social-Media-App verbonne sinn, wéi zum Beispill TikTok-Influencer, Instagram-Influencer oder Pinterest-Influencer.

Zu de bekanntste Lëtzebuerger Influencer zielen ënner anerem d'Melody Funck an de Yannick Schumacher.

## Um Spaweck
Yannick Schumacher

De **Yannick Schumacher**, gebuer den 19. Juni 1987 zu Diddeleng an der Maternité, och bekannt als **Yaya van Chique** oder einfach **Yaya**, ass e lëtzebuergeschen Influencer a Podcaster.

Hie schafft haaptberufflech als Grafiker am Beräich vun der Press.

Hie gouf duerch säi Blog *Yaya van Chique* bekannt a war beim kuerzliewege Projet *RTL You* aktiv. Hien huet bei anere Sendunge wéi *[[Popstars]]* a *[[Wanns de eppes kanns!]]* matgemaach an hëlt zënter 2019 mat enger Frëndin, dem Jill Lallemang, de Podcast *Paus.* op. 

Zënterhier ass hien och reegelméisseg a Reportagen op RTL Télé Lëtzebuerg ze gesinn. 
2024 huet hie mam Mike Winter de Podcast *Plottwist* lancéiert, an deem si iwwer Filmer schwätzen.

De Yannick Schuhmacher ass oder war op enger Rei soziale Medien aktiv. Op Instagram huet hien iwwer 6,000 Followers, op TikTok iwwer 5.800.

Bei de Gemengewalen 2023 war hien e Kandidat op der Lëscht vun der LSAP.

## Um Spaweck
* Blog: yayavanchique.wordpress.com
* Profil op Instagram, TikTok Facebook, a YouTube
Péiter vun Osbuerg

De **Péiter vun Osbuerg** (och **Pierre d'Osbourg**, resp. **Peter von Osburg**), gebuer an der zweeter Hallschent vum 14. Joerhonnert, a gestuerwen den 20. Februar 1439, war e Ritter, deen zu Gréiwemaacher gewunnt huet.

## Liewen

Wann een der Iwwerliwwerung gleewen däerf, war de Péiter vun Osbuerg en auslänneschen Ritter, dee vu sengem Krichsdéngscht zeréckkoum a sech zu Gréiwemaacher niddergelooss huet. Do hätt hie 1418 vum Wenzel II. Bréiwer kritt, déi op de Méindeg virum Fest vun den Hellege Simon a Judas datéiert waren. Doran hätt den Herzog erkläert, datt dem Péiter vun Osbuerg säin Haus, seng Lännereien an aner Besëtzer vun alle Steieren a Belaaschtunge befreit wieren.

D’*[[Gesta Treverorum]]* erzielen, datt d'Bierger vun Tréier am Joer 1397 Krich géint hir batter Feinden, de Jang vu Krounebuerg an de Péiter vun Osbuerg, gefouert hunn. Si hunn déi zwéi gefaange geholl a se fir e gudde Strapp festgehalen.

Dëse Mann, deen offensichtlech e grousst Verméigen hat, huet 1439 säin Testament gemaach, an deem hien all säi Besëtz vermaacht huet, fir zu Gréiwemaacher en Hospiz ze grënnen. Dëst Hospiz sollt Kranker, déi schlecht dru sinn, ophuelen an och eelere Leit a Reesenden eng generéis Gaaschtfrëndlechkeet ubidden. D’Schäffe vun der Stad goufen als éiweg Momperen oder Administrateure vun där Institutioun bestëmmt. 

Am Joer 1632 hat déi Institutioun 45 Parzellen, dorënner Wéngerten, Gäert, Wisen an Akerland, wéi och d'Haus vum Grënner. An der zweeter Hallschent vum nonzéngte Joerhonnert hat d'Hospiz e Joresakommes vu ronn 2000 bis 2500 Frang.

## Éierungen

De 27. August 1939 gouf eng Gedenktafel um Osbuerg-Haus ubruecht. Bei där Geleeënheet gouf och beschloss fir eng Strooss nom Péiter vun Osbuerg ze nennen.
Silva (Familljennumm)

**Silva**, an d'Variatiounen **da Silva** an **de Silva**, si Familljennimm, déi ursprénglech aus Portugal kommen. Den Numm ass mat senge Variatiounen den heefegste Familljennumm a Portugal an a Brasilien. Et ass och e geleefegen Numm a Plazen, op déi vill Portugisen emigréiert sinn, dorënner zu Lëtzebuerg.

## Perséinlechkeeten
### Silva
* Aníbal Cavaco Silva (* 1939), President vu Portugal.
* Andreia Silva Machado (* 1995), lëtzebuergesch Foussballspillerin.
* Heitor Silva Costa (1873-1947), brasilianesche Bauingenieur. 
* Henry Silva (1928-2022), US-amerikanesche Schauspiller.
* Martín Silva (* 1983), uruguayesche Foussballspiller.
* Natalie Silva (* 1980), lëtzebuergesch Politikerin.
* Ulisses Correia e Silva (* 1962), kapverdianesche Geschäftsmann a Politiker. 

### Da Silva
* Acácio da Silva (* 1961), portugisesche Vëlossportler vu Lëtzebuerg.
* Adriano Lopes da Silva, besser bekannt als Chaild (* 1998), lëtzebuergesche Popsänger.
* Cathy Da Silva Sousa (* 1994), lëtzebuergesch Foussballspillerin.
* Cristina Da Silva Correia (* 1982), lëtzebuergesch Foussballspillerin.
* Eusébio da Silva Ferreira, besser bekannt als Eusébio (1942-2014), portugisesche Foussballspiller.
* Francis Da Silva (* 1954),  portugisesche Vëlossportler vu Lëtzebuerg.
* Luiz Inácio Lula da Silva (* 1945), President vu Brasilien 
* Neymar da Silva Santos Júnior, besser bekannt als Neymar (* 1992), brasilianesche Foussballspiller.
* Vanderlei Luxemburgo da Silva, besser bekannt als Vanderlei Luxemburgo (* 1952),  brasilianesche Foussballspiller an -trainer.
* Veronique Da Silva (* 1977),  lëtzebuergesch Volleyballspillerin.

### De Silva
* Diego Velázquez De Silva Velázquez, besser bekannt als Diego Velázquez (1599-1660), spuenesche Moler.
Roos

**Roos** ass e Familljennumm.

Leit mat deem Numm sinn oder waren:
* Ody Roos (gebuer 1944), e lëtzebuergesche Filmregisseur a Filmproduzent. 
* Raoul Roos, e lëtzebuergesche Radios- a Fernseesmoderateur.
Krick

Mat **Krick** kann ë.&nbsp;a. gemengt sinn:
* e Geschier, mat deem een e Gefier an d'Luucht hieft: Krick (Geschier)
* eng lëtzebuergesch Sängerin: Krick (Sängerin)

**Krick** ass de Familljennumm vun ë.&nbsp;a. follgende Leit:

* Frank Krick (1910–1982), amerikanesche Kanut;
* Irving P. Krick (1906–1996), amerikanesche Meteorolog;
* Manfred Krick (* 1956), däitsche Politiker (SPD);
* Margret Krick (1926–2016), däitsch Editeurin an Entreprenerin;
* Peter Krick (* 1944), däitschen Äiskonschtleefer a Sportsfonctionnaire;
* Robert Krick (1922–2017), däitschen Editeur;
* Tobias Krick (* 1998), däitsche Volleyballspiller.
Cheak!

**Cheak!** war eng Pop-Rock-Band vu Lëtzebuerg, déi 2019 an 2020 aktiv war.

## Geschicht
D'Grupp gouf 2019 gegrënnt. Déi verschidde Museker waren deemools all scho bei anere Formatiounen aktiv: de Gittarist Loup Schwartz bei der Hardcore-Band Another From Above, de Bassist David Marx bei Austinn, den Drummer Denis Schumacher bei District 7 an de Sänger Kevin Heinen bei Deep Dive Culture an dem Grund Club.

Hir Debütsingle *Lovers Lane* koum den 28. Mäerz 2019 eraus. D'Lidd gouf zu Lissabon opgeholl a vum Vasco Ramos produzéiert.
Et gouf spéider fir déi europawäit Campagne "SOS - Save Our Spectrum" ausgewielt, déi sech dofir agesat huet, Frequenzberäicher fir kabellos Produktiounsmëttelen ze erhalen. De Morris Kemp huet e Museksvideo fir d'Lidd an der Rockhal gedréint. Do huet d'Band am "Rocklab" de 26. Abrëll 2019 och hir EP *Bad Habits* virgestallt. Ënnerstëtzt goufe si bei deem Concert vum Skinny J an Turnup Tun, dem Adrian an Them Lights.

Den Extrait *Infection* koum am Juni 2019 eraus. Am Dezember hu si dunn d'Single *Like That* erausbruecht. Fir béid Lidder huet den Emerine Samuel e Clip gedréint. Schonn am Januar 2020 hunn Cheak mat der Ballad *Sociability* eng véiert Single virgestallt.

Eng lescht Single war *Heart Shape Socks*, eng Up-Tempo-Pop-Nummer, déi vum Vasco Ramos an dem Tom Gatti produzéiert gouf. D'Lidd, fir dat de Cédric Letsch de Clip gedréint huet, ass eng Kollaboratioun mat der Sängerin Krick.

Cheak! hunn eng Rei Concerten zu Lëtzebuerg an am Ausland gespillt. Obwuel d'Band sech offiziell ni opgeléist huet, huet si hir lescht Concerten Enn 2020 gespillt. Zënterhier ginn et keng Nouvelle méi.

## Diskografie

### EP
* 2019: *Bad Habits*

### Singelen
* 2019: *Lovers Lane*
* 2019: *Infection*
* 2019: *Like That*
* 2019: *Sociability*
* 2020: *Heart Shape Socks*
Moulin (Familljennumm)

**Moulin** an d'Variatioun **du Moulin** si Familljennimm. "Moulin" ass dat franséischt Wuert fir Millen. Et ass den Numm vun ë. a. follgende Persounen: 
* Charles Bernard du Bost-Moulin (1672-1721), Lëtzebuerger, deen d'Gromper an d'Land bruecht huet.
* Claudine Moulin (gebuer 1962), lëtzebuergesch Sproochwëssenschaftlerin.
* Léon Moulin (1897-1974), lëtzebuergeschen Theaterschauspiller, Auteur a Radios-Speaker. 
* Pierre Du Moulin (1568-1645), franséische reforméierten Theolog.

Folgend Kombinatioune gëtt et direkt fir e puer Persounen:
* Jean Moulin
* Jean-Pierre Moulin

## Kuckt och
* Eau de Martin Moulin
* Fort Dumoulin
Richard (Familljennumm)

**Richard** ass de Familljennumm vun ë. a. follgende Persounen: 
* Catherine Richard (* 1975), lëtzebuergesch Filmregisseurin. 
* Jean-Louis Richard (1927-2012), franséische Schauspiller, Filmregisseur an Dréibuchauteur. 
* Jean Richard (1921-2001), franséische Schauspiller an Zirkusdirekter. 
* Philippe Richard (1891-1973), franséische Schauspiller.
* Pierre Richard (* 1934), franséische Schauspiller.
* Pierre Richard-Willm (1895-1983), franséische Schauspiller. 
* Lucien Richard (1820-1900), lëtzebuergeschen Affekot, Magistrat, Verwaltungsdirekter a Politiker. 

## Kuckt och
* Richard (Virnumm)
TikTok

**TikTok** ass e Videoportal fir Kuerzvideoen, dat zousätzlech och Funktioune vun engem sozialen Netzwierk ubitt a vun der chineesescher Entreprise ByteDance bedriwwe gëtt. An der Volleksrepublik China leeft et an enger zenséiert Versioun ënnert dem Numm **Douyin** (chineesesch 抖音短视频). Et ass als mobil App fir d'Betribssystemer Android an iOS verfügbar. 

Zënter senger Aféierung am Joer 2016 huet TikTok sech zu enger vun de weltwäit beléiftste Plattforme fir Sozial Medien entwéckelt. D'Applikatioun benotzt Recommendatiouns-Algorithmussen, fir Content Creatoren an Influencer mat neien Zilgruppen ze verbannen. Bis Abrëll 2020 gouf TikTok iwwer zwou Milliarde mol erofgelueden. D'Beléiftheet vun der App huet viral Trenden a Beräicher wéi der Musek an dem Iessen erméiglecht an de kulturellen Afloss vun der Plattform weltwäit gesteigert.

D'Plattform ass wéinst Bedenken hisiichtlech Daten- a Jugendschutz, an och Spionage, Propaganda an Zensur zugonschte vun der chineesescher Regierung ëmstridden. Déi Bedenke ginn expriméiert, well d'App déif an d'Privatsphär vun de Benotzer agräift, an deem se op de Cache zougräift a potenziell sensibel Date sammelt. Et gëtt ënner anerem kritiséiert, datt d'Algorithmusse bestëmmt Gruppe benodeelegen a Contenu zenséieren, deen der chineesescher Regierung net gefalen kéint.

## Um Spaweck
IOS

**iOS** ass e mobille Betribssystem vun der US-amerikanescher Entreprise Apple fir Apparater wéi den iPhone an den iPod touch. E baséiert op macOS.

Am September 2019 gouf d'Variant fir den iPad als eegestännegen *iPadOS* vun iOS getrennt. Och d'Betribssystemer vun aneren Apple-Apparaten, wéi der Apple Watch oder dem Apple TV, baséieren op iOS.

iOS ass no Android deen am zweetheefegsten installéierte mobille Betribssystem op der Welt, mat engem Maartundeel vu ronn 25%.

Am Géigesaz zur Konkurrenz vun Apple, déi hiren eegene Betribssystem och dacks un aner Produzente lizenzéiert, gëtt iOS nëmmen op den Apparater vun Apple agesat. 

## Kuckt och
* Lëscht vu Computerbegrëffer